નવી દિલ્હી: ઈન્ટેલિજન્સ અધિકારીઓએ સિક્રેટ ઈન્ફર્મેશનના આધારે દેશના મેટ્રો શહેરોમાં સુરક્ષાને ધ્યાનમાં રાખીને એલર્ટ જાહેર કર્યું છે. આશંકા છે કે આતંકી સંગઠન લશ્કર-એ-તૈયબા ભારતમાં ફરી એકવાર દહેશત ફેલાવાવની તૈયારી કરી રહ્યું છે. દિલ્હી અને મુંબઈમાં આતંકી હુમલાની આશંકાને ધ્યાનમાં રાખીને આ એલર્ટ જાહેર કરવામાં આવ્યું છે. આ સિવાય બોર્ડ પાસેના રાજ્યો પંજાબ અને રાજસ્થાન પણ આતંકીઓના નિશાન પર હોઈ શકે છે.